text: Folk rystede over hærværk
  12 februar 2011 kl. 15.56
  Mange havde taget turen til Jelling for at besigtige skaderne.
  Kommentarerne vekslede mellem "blasfemi" og "svineri" blandt dem, der så på hærværket i dag.
  Efter rådgivning med nationalmuseets sten-eksperter blev den store runesten i eftermiddags pakket ind i en presenning for at undgå yderligere skader på det, der betegnes som Danmarks dåbsattest og et af vor vigtigste nationale monumenter.
  Ifølge politiet er ordet "Gelwane" - det ord, der var skrevet på stenene - formentlig et tag, som er en slags underskrift, graffitimalere bruger.
  